उच्चायुक्त
उच्चायुक्त आयोग द्वारा नियुक्त विभिन्न विशेष उच्च कार्यकारी पदों का नाम होता है। इस नाम का उपयोग सामान्यतः अंतरराष्ट्रीय राजनयिक पदों के लिए किया जाता है। तथा, ऐतिहासिक तौरपर, ब्रिटिश साम्राज्य के उपनिवेशों में विभिन्न उच्च प्रशासनिक पदों के लिए किया जाता था। वर्त्तमान समय में भी विभिन्न राष्ट्रमंडल देशों में राजनयिक पदों को उच्चायुक्त कह कर संबोधित किया जाता है। साथ ही कुछ अंतरराष्ट्रीय संगठनों के उच्च पदों को भी उच्चायुक्त कहा जाता है।